Rezidens Ösztöndíj Program – Komárom

**Pályázat célja:** rezidensképzésben (szakorvosi szakképzésben) résztvevő gyermekorvos számára támogatás nyújtása azzal a feltétellel, hogy a rezidens az ösztöndíj elnyerésével támogatási szerződésben vállalja tanulmányainak befejezését követően Komárom településen a gyermekorvosi feladatok ellátását. A pályázatban támogatni kívánt személyek száma: 4 fő.

**Pályázati feltételek:**

* a szakképesítés megszerzéséhez megfelelő végzettséget igazoló oklevél, a szakképzésre az egyetemmel megkötött szakképzési megállapodás,
* büntetlen előélet,
* a pályázó vállalja, hogy a házi gyermekorvosi feladatok ellátásához szükséges szakképzést elvégzi.

**Az ösztöndíj mértéke:** megegyezés alapján

**Az ösztöndíj folyósításának időtartama:** A pályázat elnyerésétől számítva a rezidensi képzés végéig.

**Benyújtási határidő:** a pályázatok benyújtása folyamatos.

Ösztöndíjon felül az Önkormányzat a későbbiekben az alábbiakat tudja biztosítani:

* rezidens évek alatti gyakorlat biztosítása,
* területi ellátási kötelezettséggel működő praxis biztosítása vállalkozási formában vagy egészségügyi szolgálati jogviszonyban,
* szolgálati lakás vagy albérlet támogatás,
* felszerelt rendelő.

Komáromról az alábbi honlapon tájékozódhat: <https://www.iranykomarom.hu/hu/>

A komáromi kedvezményrendszert a következő linken érheti el: https://www.komarom.hu/elemek/kedvezmenyrendszer.pdf?id=1707906586

**Pályázathoz csatolandó dokumentumok/nyilatkozatok:**

* hazai felsőoktatási intézmény által kiadott vagy honosított, vagy a külön jogszabály szerint elismert, a szakképesítés megszerzéshez megfelelő végzettséget igazoló oklevél, és a szakképzésre az egyetemmel megkötött szakképzési megállapodás,
* szándéknyilatkozat arról, hogy a házi gyermekorvosi feladatok ellátásához szükséges csecsemő- és gyermekgyógyászati szakképzést elvégzi,
* kitöltött pályázati adatlap,
* nyilatkozat arról, hogy hozzájárul a pályázati eljárás során személyes adatainak kezeléséhez valamint, hogy az elbírálásban résztvevő személyek a pályázat teljes tartamát megismerhetik,
* erkölcsi bizonyítvány.

**A pályázat benyújtható:**

* postai úton lezárt borítékban az alábbi címre eljuttatva:

Komárom Város Önkormányzata, 2900 Komárom, Szabadság tér 1.

* elektronikus úton: jegyzo@komarom.hu
* személyesen: Komáromi Polgármesteri Hivatal, 2900 Komárom, Szabadság tér 1.

**Hiánypótlás**: a bontás során esetlegesen megállapított hiányosságokról a Jegyző írásbeli értesítést küld a pályázó részére, aki az értesítés kézhezvételét követő 8 napon belül köteles pótolni a hiányzó dokumentumokat.

**A pályázat elbírálásának határideje:** a pályázat benyújtási sorrendjében folyamatos, a benyújtástól számított 30 napon belül.

A kiírással kapcsolatban további információ kérhető Dr. Baksa-Ströcker Renáta jegyzőtől a 06/34/541-315-ös telefonszámon**,** vagy a jegyzo@komarom.hu e-mail címen.